20:04, 2018. feb. 23 21:00, 2018. feb. 23 KárpátHír
Oroszországot sejti a Técsőn történtek hátterében Hennagyij Moszkal kárpátaljai megyevezető.
Mint arról tudósítottunk, Técsőn autógumikat felgyújtva tiltakoztak a járási önkormányzat épülete előtt, arra kérve a képviselőtestületet, kezdeményezzék Petro Porosenko elnök menesztését.
A történteket most a kormányzó is kommentálta. Szerinte egyértelmű, hogy Oroszország van a háttérben, csak nekik érdekük, hogy destabilizálják a szituációt megyénkben. Az orosz szál bizonyítékaként azt hozta, hogy a Técsőn történtekről még a központi orosz csatornák is beszámoltak, míg egyes portálok élő stream-közvetítést sugároztak.
Moszkal emlékeztetett, a korábban erőltetett ruszin téma, a magyar feliratú táblák kihelyezése a Beregszászi és a Nagyszőlősi járások határaira, a vereckei emlékmű ellen tervezett robbantásos merénylet, vagy a KMKSZ-székház oroszérzelmű lengyel gyújtogatói, mind-mind az orosz beavatkozás jelei.
KárpátHír/tyachiv-rda.gov.ua
← Meteorológiai szolgálat: a jövő héten mínusz 20 fok is lehet
Ukrajnában a taxiszolgáltatások 95 százaléka árnyékban működik →